*Mások így szóltak: „A Krisztus ez.” Többen pedig ezt mondták rá: „Csak nem Galileából jön el a Krisztus?* (Jn 7,41)

A Krisztus cím a legnagyobb elismerése volt Jézusnak. A görög eredetű szó azt jelenti: Felkent, ami megfelel a héber Messiás kifejezésnek. A Messiás volt az, akit a zsidók évszázadokon keresztül vártak, mint megígért Szabadítót és egyesek felismerik Őt Jézusban.

A legjobb felismerés.

Mások számára azonban nem az elképzelt módon jelent meg. Sajnos, ez az elképzelés elterelte az érintett emberek figyelmét a lényegről és nem látták meg Jézusban a Krisztust. Ez egy alattomos veszélyforrás ma is. Van egy elképzelésem, ha a történések nem felelnek meg ennek, akkor az nem is jó. Ne az elképzelések vezessenek, hanem Jézus! *Vadon Gyula*